న్యూఢిల్లీ, సెప్టెంబరు 21: ఇంట్లోనే మరుగుదొడ్డిని కట్టించుకోవడం ద్వారా ఒక మామూలు కుటుంబానికి ఏడాదికి కనీసం రూ.50వేలు ఆదా అవుతుంది. ఆరోగ్య పరమైన అంశాలు, మందుల కొనుగోలుకయ్యే ఖర్చులు, కలిసొచ్చే సమయం... తదితర అంశాలను పరిగణనలోకి తీసుకుంటే.. ఈ విషయంలో పెట్టిన పెట్టుబడితో పోలిస్తే రాబడి 430శాతం అధికమని తేలింది. అంటే పరిశుభ్రత విషయంలో ఖర్చుచేసే ప్రతి రూపాయికి రూ.4.30 చొప్పున తిరిగొచ్చినట్లే. మరుగుదొడ్డి నిర్మాణం ద్వారా కుటుంబంపై ఆర్థికపరమైన ప్రభావాన్ని అంచనా వేసేందుకు యునిసెఫ్ ఆధ్వర్యంలో దేశంలోని 12 రాష్ట్రాల్లోని 10వేల కుటుంబాలతో నిర్వహించిన సర్వేలో ఈ వివరాలు వెల్లడయ్యాయి. కాగా, దేశ వ్యాప్తంగా 5రాష్ట్రాల్లోని దాదాపు 200 జిల్లాలు, 2.4లక్షల గ్రామాలు ఇప్పటికే బహిర్భూమిరహితంగా మారాయని తాగునీరు, పారిశుద్ధ్య మంత్రిత్వశాఖ కార్యదర్శి పరమేశ్వరన్ తెలిపారు.
newdhilly, septembaru 21: intlone marugudoddini kattinchukovadam dwara oka maamuulu kutumbaaniki edaadiki kaneesam roo.50velu aadaa avutundi. aarogya paramaina amsaalu, mandula konugolukayye kharchulu, kalisoche samayam... taditara amsaalanu parigananaloki teesukunte.. ee vishayamlo pettina pettubaditho poliste rabadi 430saatam adhikamani telindi. ante parisubhrata vishayamlo kharchuchese prati roopaayiki roo.4.30 choppuna tirigochinatle. marugudoddi nirmaanam dwara kutumbampai aardhikaparamaina prabhaavaanni anchana vesenduku unisef aadhvaryamlo desamloni 12 rashtralloni 10vela kutumbaalato nirvahinchina sarvelo ee vivaraalu velladayyaayi. kaga, desha vyaaptamgaa 5rashtralloni daadaapu 200 jillaalu, 2.4lakshala graamaalu ippatike bahirbhoomirahitamgaa marayani taguneeru, paarisuddhya mantritvasaakha kaaryadarsi parameshwaran telipaaru.